Id-Deċiżjoni tal-Kummissjoni
tas-17 ta’ Marzu 2000
li tagħraf fil-prinċipju t-tkomplija ta’ l-inkartament sottomess għal eżami dettaljat bil-ħsieb tad-dħul possibbli ta’ l-RPA407213 (fenamidone) fl-Anness I tad-Direttiva tal-Kunsill 91/414/KEE li tirrigwarda t-tpoġġija fis-suq ta’ prodotti għall-protezzjoni tal-pjanti
(notifikat bin-numru tad-dokument C(2000) 699)
(Test b’rilevanza għaż-ŻEE)
(2000/251/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 li tirrigwarda t-tpoġġija fis-suq ta’ prodotti għall-protezzjoni tal-pjanti [1], kif l-aħħar emendata bid-Direttiva tal-Kummissjoni 1999/80/KE [2], u partikolarment l-Artikolu 6(3) tagħha,
Billi:
(1) Id-Direttiva 91/414/KEE (minn issa ’l quddiem imsejħa "id-Direttiva") tipprovdi għall-bini ta’ lista Komunitarja ta’ sustanzi attivi awtorizzati sabiex jintużaw fil-prodotti għall-protezzjoni tas-saħħa tal-pjanti.
(2) Rhône-Poulenc Ag., issottomettiet inkartament dwar is-sustanza attiva RPA407213 (fenamidone) lill-awtoritajiet Franċiżi fil-15 ta’ Settembru 1999.
(3) L-awtoritajiet imsemmija għarrfu lill-Kummissjoni bir-riżultati ta’ eżami tal-bidu ta’ l-inkartament sabiex jiġi żgurat illi jipprovdi t-tagħrif kollu prekritt fl-Anness II u, għall-inqas prodott wieħed għall-protezzjoni tal-pjanti li fih is-sustanza attiva, fl-Anness III ta’ mad-Direttiva. Sussegwentement, b’mod konformi ma’ l-Artikolu 6(2), l-applikant issottometta l-inkartament lill-Kummissjoni u lill-Istati Membri l-oħra.
(4) L-inkartament dwar l-RPA407213 (fenamidone) kien riferit lill-Kumitat Permanenti dwar is-Saħħa tal-Pjanti fis-17 ta’ Jannar 2000.
(5) L-Artikolu 6(3) tad-Direttiva jeħtieġ konferma uffiċjali fil-livell tal-Komunità illi kull inkartament iwettaq il-ħtiġijiet dwar it-tagħrif preskritt fl-Anness II u, għall-inqas prodott wieħed għall-protezzjoni tal-pjanti li jkun fih is-sustanza attiva interessata, fl-Anness III mad-Direttiva.
(6) Din il-konforma hija meħtieġa sabiex tippermetti l-eżami dettaljat ta’ l-inkartament u sabiex tippermetti lill-Istati Membri li jikkonċedu awtoriżżazzjoni proviżorja dwar il-prodotti għall-protezzjoni tal-pjanti li jkun fihom is-sustanza attiva interessata filwaqt li jitħarsu l-kondizzjonijiet li għandhom x’jaqsmu ma’ l-istima dettaljata tas-sustanza attiva u tal-prodott għall-protezzjoni tal-pjanti fid-dawl tal-ħtiġijiet preskritti mid-Direttiva.
(7) Din id-deċiżjoni ma teskludix talba għal iktar tagħrif minn għand l-applikant fejn, matul l-eżami dettaljat, jinstab illi dan it-tagħrif huwa meħtieġ sabiex tintlaħaq deċiżjoni.
(8) L-Istati Membri u l-Kummissjoni jaqblu illi Franza trid twettaq eżami dettaljat tal-inkartament dwar l-RPA407213 (fenamidone).
(9) Franza trid tibgħat lill-Kummissjoni rapport ta’ stima li jiddikjara r-riżultati ta’ l-eżami akkumpanjat b’kull rakkommandazzjoni għad-dħul jew it-tħollija barra u dwar kull kondizzjoni li għandha x’taqsam ma’ dawn malajr kemm jista’ jkun iżda fi żmien sena. Wara li jirċievu r-rapport, l-Istati Membri jridu jissoktaw l-eżami dettaljat fil-Kumitat Permanenti dwar is-Saħħa tal-Pjanti.
(10) Il-miżuri pprovduti f’din id-Deċiżjoni huma b’mod konformi ma’ l-opinjoni tal-Kumitat Permanenti dwar is-Saħħa tal-Pjanti,
ADOTTAT DIN ID-DEĊIŻJONI:
Artikolu 1
L-inkartament li ġej jissodisfa fil-prinċipju l-ħtiġijiet tat-tagħrif preskritt fl-Anness II u, għall-inqas prodott wieħed għall-protezzjoni tas-saħħa tal-pjanti li fih is-sustanza attiva interessata, fl-Anness III mad-Direttia, filwaqt li jitqiesu l-użi maħsuba:
l-inkartament sottomess mir-Rhône-Poulenc Ag., lill-Kummissjoni u lill-Istati Membri bil-ħsieb li jiddaħħal l-RPA407213 (fenamidone) bħala sustanza attiva fl-Anness I mad-Direttiva 91/414/KEE u riferit lill-Kumitat Permanenti dwar is-Saħħa tal-Pjanti fis-17 ta’ Jannar 2000.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fis-17 ta’ Marzu 2000.